stanford-oval/wikipedia huggingface dataset:
Medúlla
סינגלים

הסינגל הראשון מתוך האלבום היה Oceania, שיצא ב-2004. השיר נכתב לכבוד טקס פתיחת האולימפיאדה ביוון באותה השנה. ביורק הופיעה איתו בטקס. כמו מרבית השירים באלבום, Oceania מורכב מקולות אנושיים בלבד, ומופיעים בו מקהלה מלונדון והביטבוקסר שלמה. המילים נכתבו על ידי חברה של ביורק, Sjón, משורר איסלנדי. המילים כתובות מנקודת מבטה של האוקיינוס ששרה על ההתפתחות של האנשים מחוץ למימיה. זהו השיר האחרון שנכתב לאלבום. הקליפ לשיר, בבימויה של לין פוקס, מציג את ביורק מכוסה בתכשיטים, במעמקים מימיים וחשוכים, עם שמש צבעונית ויצורים פרחוניים שמסתובבים מעליה. הסינגל הגיע בשיאו רק למקום ה-75 בטבלאות הסינגלים בבריטניה ולמקום ה-120 בארצות הברית.
הסינגל השני מתוך האלבום היה Who Is It, שיצא ב-18 באוקטובר 2004. הקליפ לשיר צולם באיסלנד. הקליפ מציג את גרסת מקהלת הפעמונים של השיר, שהוקלטה מחדש והיא שונה מהגרסה שבאלבום. בקליפ, ביורק לובשת שמלה בצורת פעמון שעוצבה על ידי מעצב האופנה אלכסנדר מקווין. הסינגל הגיע בשיאו למקום ה-26 בטבלאות הסינגלים בבריטניה, למקום ה-19 באיטליה, למקום ה-62 בצרפת ולמקום ה-65 בטבלת הסינגלים של אירופה.
הסינגל השלישי מהאלבום היה Triumph of a Heart, שיצא ב-28 בפברואר 2005. השיר הוא בסגנון היפ-הופ ומשתתף בו ביטבוקסר יפני, דוקאקה. המילים מציגות את הגוף האנושי כמטפורה למערכת יחסים - חלקיו הרבים עובדים בהרמוניה מפני שהם "אוהבים" אחד את השני. הקליפ לשיר בוים על ידי ספייק ג'ונס. בקליפ, ביורק מואסת בבעלה, אותו משחק חתול בית, ויוצאת בסערה מהבית למען יציאה לילית בעיר. היא הולכת לפאב בו מוזיקת הרקע נעצרת והמקומיים מצטרפים אליה לביצוע מיוחד של השיר שהוקלטה במיוחד בשביל הקליפ. לבסוף היא חוזרת הביתה ומציתה בחזרה את אהבתה לבעלה החתול. השיר זכה לגרסה חיה לראשונה בהופעה של ביורק בלונדון ב-20 באפריל 2008. הסינגל הגיע בשיאו למקום ה-31 בטבלאות הסינגלים בבריטניה, למקום ה-70 בארצות הברית ולמקום ה-63 בצרפת.
הסינגל הרביעי והאחרון מהאלבום אמור היה להיות Where Is the Line, ומועד יציאתו המתוכנן היה אוגוסט 2005, אך בסופו של דבר רק קליפ נוצר למטרות אומנותיות במקום הוצאתו של סינגל מסחרי. תאוריה אחרת אומרת שיציאתו של הסינגל בוטלה מפני שחברת התקליטים של ביורק, One Little Indian, החליטה להפסיק את הקידום לאלבום ולהתרכז בקידום הפסקול החדש של ביורק שיצא באותה עת. השיר בנוי מקולות אנושיים, כמו מרבית האלבום. זהו שיר קודר למדי בו ביורק תוקפת קרוב משפחה צעיר יותר על היותו חמדן וחסר אחריות. השיר הוא חביב המעריצים אך מבוצע בגרסה חיה לעיתים רחוקות עקב הסידורים הקשים שבו.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 6 |
|  אוסטרליה | מצעד האלבומים האוסטרלי | 17 |
|  ארצות הברית | בילבורד 200 | 14 |
|  הממלכה המאוחדת | מצעד האלבומים הבריטי | 9 |
|  פינלנד | המצעדים הפיניים הרשמיים | 4 |
|  צרפת | SNEP | 1 |
|  קנדה | מצעד האלבומים הקנדי | 6 |
|  שוודיה | סוורייטופליסטן | 7 |
|  שווייץ | המצעד השווייצרי | 3 |
OKO

| --- | --- |

 הבניין הגבוה באירופה בתקופה:  2014 - 2016
 בניין קודם:  מגדל מרקורי סיטי
 בניין הבא:  מגדל הפדרציה
 מידע כללי
 סוג:  קומפלקס מבנים 
 שימוש:  משרדים מסחריים, דירות מגורים.
 כתובת:  פרביי קרסנוגברדיסקי פרויזד 21
 מיקום:  מוסקבה
 מדינה:  רוסיה
 בעלים:  Capital Group
 הקמה ובנייה
 תקופת הבנייה:  2011–2015 (כ־4 שנים)
 תאריך פתיחה רשמי:  2014 
 עלות:  1-1.2 מיליארד דולר
 אדריכל:  Skidmore, Owings & Merrill
 סגנון אדריכלי:  אדריכלות פוסט-מודרנית 
 מידות
 גובה:  מגדל "דרום": 354 מטר מגדל "צפון": 254 מטר
 שטח:  249,600 מ"ר 
 קומות:  מגדל "דרום": 85 מגדל "צפון": 49
 קואורדינטות:  55°44′58″N 37°32′04″E﻿ / ﻿55.74957778°N 37.53435833°E﻿ / 55.74957778; 37.53435833
 oko-capitalgroup.com/about/
  (למפת מוסקבה מוגדלת) OKO(למפת מוסקבה רגילה) OKO he
 
OKO הוא מתחם בניינים הנמצאים ב"מוסקבה סיטי", מרכז העסקים הבינלאומי של מוסקבה ברוסיה. בנייתו החלה ב-2011 והושלמה ב-2015.
המתחם כולל שלושה בניינים:
מגדל "דרום" - בן 85 קומות וגובה של 354.1 מטרים. הוא היה הבניין הגבוה ביותר באירופה עד 2016, כשהחליף אותו מגדל הפדרציה הסמוך.
מגדל "צפון" - בן 49 קומות
חנייה - בת 12 קומות
בקומה ה-85 של מגדל "דרום" נמצאת מסעדת Ruski שהיא המסעדה הגבוהה באירופה, ועל הגג נמצאת מרפסת התצפית הגבוהה ביותר באירופה.
בקומה ה-84 של מגדל "דרום" נמצאת מסעדה, בר ומועדון לילה Birds.
גלריה

נופים מקומה 85 של מגדל דרום (מרפסת התצפית):
מבט על הר ההשתחוות ופארק הניצחון
מבט על הר ההשתחוות ופארק הניצחון
מבט על אצטדיון לוז'ניקי והבניין הראשי של אוניברסיטת מוסקבה
מבט על הבניין הראשי של אוניברסיטת מוסקבה
מבט על אצטדיון לוז'ניקי
מבט על מגדל אוסטנקינו
מבט על מרכז מוסקבה, ניתן לראות את בניין משרד החוץ של רוסיה, קתדרלת ישו המושיע מאחוריו ובניין הדירות גדות קוטלנישסקאיה
מבט על בניין כיכר קודרין
מבט על VTB ארנה
473

שנת 473 היא השנה ה-73 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 473 ניתן לה בדיעבד.
כל התאריכים שלהלן הם לפי הלוח היוליאני.
אירועים

גליקריוס שהיה ראש הארמון בחצר הקיסרית בראוונה הועלה לכס הארגמן על ידי המגיסטר מיליטום (אדון החיילים) החדש של האימפריה המערבית, גונדובאד הבורגונדי בערך ב-3 במרץ 473. 
פעולתו העיקרית הייתה משלוח כוחות צבא רומיים לגאליה בסוף שנת 473 כדי לבלום את הכוחות האוסטרוגותים המתקדמים.
נולדו

שיאו ז'אויה, קיסר סין של דרום צ'י (הידוע כנסיך יולין) (נפטר בשנת 494)
קבאד הראשון מלך האימפריה הססאסאנית
נפטרו

אותימיוס מראשוני הניזרים במדבר יהודה
גונדיוק מלך בורגון
ראו גם

ילידי 473‎
נפטרים ב-473‎
Jesus Is Born

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AnyDecentMusic?: 6.5/10
Metacritic: 74/100
Jesus Is Born (בעברית: "ישו הוא הנולד") הוא אלבום הבכורה של ההרכב המוזיקלי האמריקאי סאנדיי סרביס קוואייר. האלבום יצא לאור ב-25 בדצמבר 2019, בהוצאה עצמית.
רקע והפקה

ביום ראשון הראשון של שנת 2019 החל קניה וסט בחזרה הראשונה שלו עם ההרכב "סאנדיי סרביס קוואייר", שם הם ביצעו שירים בסגנון גוספל מהדיסקוגרפיה של וסט ושירים אחרים עם קבוצת המקהלות הדוגמאות ומשתפי פעולה תכופים כמו טוני וויליאמס אנט קלמונס. באפריל 2019 טען וסט כי הוא "ניצל בצורה קיצונית", בזמן המופע הציבורי הראשון של הקבוצה בפסטיבל קואצ'לה. אלבום האולפן התשיעי של וסט, Jesus Is King, אשר יצא באוקטובר 2019, בו הופיעה ההרכב לראשונה וסיפקו שירה בשיר "Every Hour", גם בשירים נוספים כמו "Selah", "Everything We Need" ו-"Water".
רשימת רצועות

| Jesus Is Born> מס' | Jesus Is Born> שם | Jesus Is Born> משך | Jesus Is Born>  | Jesus Is Born>  | Jesus Is Born>  | Jesus Is Born>  | Jesus Is Born>  | Jesus Is Born>  | Jesus Is Born>  |
| --- | --- | --- | --- | --- | --- | --- | --- | --- | --- |
| 1. | Count Your Blessings  | 5:27 |  |  |  |  |  |  |  |
| 2. | Excellent  | 3:29 |  |  |  |  |  |  |  |
| 3. | Revelations 19:1  | 5:33 |  |  |  |  |  |  |  |
| 4. | Rain  | 4:48 |  |  |  |  |  |  |  |
| 5. | Balm in Gilead  | 2:08 |  |  |  |  |  |  |  |
| 6. | Father Stretch  | 5:52 |  |  |  |  |  |  |  |
| 7. | Follow Me / Faith  | 7:02 |  |  |  |  |  |  |  |
| 8. | Ultralight Beam  | 3:21 |  |  |  |  |  |  |  |
| 9. | Lift Up Your Voices  | 7:48 |  |  |  |  |  |  |  |
| 10. | More Than Anything  | 6:54 |  |  |  |  |  |  |  |
| 11. | Weak  | 3:05 |  |  |  |  |  |  |  |
| 12. | That's How the Good Lord Works  | 4:43 |  |  |  |  |  |  |  |
| 13. | Sunshine  | 4:14 |  |  |  |  |  |  |  |
| 14. | Back to Life  | 3:19 |  |  |  |  |  |  |  |
| 15. | Souls Anchored  | 3:59 |  |  |  |  |  |  |  |
| 16. | Sweet Grace  | 1:38 |  |  |  |  |  |  |  |
| 17. | Paradise  | 4:13 |  |  |  |  |  |  |  |
| 18. | Satan, We're Gonna Tear Your Kingdom Down  | 3:23 |  |  |  |  |  |  |  |
| 19. | Total Praise  | 3:15 |  |  |  |  |  |  |  |
| משך כולל: | משך כולל: | 83:57 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  ארצות הברית | בילבורד 200 | 73 |
|  ארצות הברית | מצעד אלבומים עצמאיים | 5 |
|  ארצות הברית | מצעד אלבומי הגוספל | 3 |
|  הממלכה המאוחדת | מצעד האלבומים הבריטי | – |
|  הממלכה המאוחדת | מצעד אלבומי הורדות בבריטניה | 53 |
|  הממלכה המאוחדת | מצעד אלבומי הגוספל בבריטניה | 3 |
היסטוריית יציאות

| אזור | תאריך | פורמט | חברת תקליטים | הערת שוליים |
| --- | --- | --- | --- | --- |
| עולמי | 25 באוקטובר 2019 | הורדה דיגיטלית • הזרמת מוזיקה | הוצאה עצמית |  |
A-12 אוונג'ר

A-12 אוונג'ר (באנגלית: Avenger; מילולית: "נוקם") הייתה תוכנית אמריקנית של מקדונל דאגלס וג'נרל דיינמיקס לפיתוח מטוס תקיפה חמקן לכל מזג אוויר שיחליף את ה-A-6 אינטרודר בצי האמריקני ובחיל הנחתים האמריקני. התוכנית הייתה לקנות 620 כאלה עבור נושאות המטוסים, ועוד 238 בשביל חיל הנחתים.
המטוס תוכנן ככנף מעופפת בצורת משולש שווה-שוקיים, כאשר תא הטייס מוקם ליד קודקודו. המטוס יועד להיות מונע על ידי שני מנועי טורבו-מניפה מדגם F412-GE-D5F2 מתוצרת ג'נרל אלקטריק, היוצרים דחף של 13,000 ליברות-כוח (58 קילו-ניוטון) כל אחד, ונועד לשאת שני טילי AIM-120 אמראם, שני טילי AGM-88 הארם ופצצות שונות. כל החימוש נישא בארבעה תאים פנימיים, כששניים נועדו לחימוש אוויר-אוויר, הגנה עצמית - ושניים נועדו לפצצות. בסך הכל נשא המטוס 2.3 טונות של חימוש. על הנייר, זה מעט מאוד; מטוסים מ-1947 בגודל דומה נשאו יותר. לשם השוואה, אינטרודרים נושאים 8.2 טונות של חימוש, כולל מטען חורג כמו מוקשים ימיים, מל"טים להטעיית נ"מ ועוד. המטוס יועד לפעול מנושאות מטוסים ולכן כנפיו תוכננו כך שניתן יהיה לקפלן בעת חניה על-מנת להקטין את מוטת הכנפיים.
לצד החמקנות המבנית, קיבל ה־A-12 אוונג'ר עוד ציוד להגנה. בין המפלטים הותקנו כוורות של נורי הטעיה, ולצדן מערכת בשם ALE50, שהיא בעצם פיתיון מכ"ם נגרר: גוף שנפלט מהמטוס ומחובר אליו בכבל ארוך, ועוצב כך שיחזיר היטב קרינת מכ"ם. אם נחשף האוונג'ר ויורים לעברו, יפגע הפיתיון הנגרר ולמטוס לא יאונה כל רע.
החמקנות נתנה לאוונג'ר שני יתרונות התקפיים:
היתרון הראשון הוא היכולת לחדור לשטח אויב בטיסה גבוהה, בעוד מטוסי תקיפה אסטרטגית כמו ה-F15E מתגנבים בטיסה מסוכנת בוואדיות ומאחורי רכסים. כשאתה טס גבוה, צפיפות האוויר נמוכה ואפשר להתקדם מהר יותר בפחות מאמץ וכך לחסוך בדלק. בנוסף קל יותר להתקדם במהירות כשאין סיכוי שתתנגש באיזו צלע הר או תגלח אנטנה.
היתרון השני הוא היכולת לזהות מטרות ולצפות בהן ממרחק ביטחון, בדרך לזירת הפעולה. כשאתה טס בוואדיות, אתה רואה רק את הוואדי שלפניך. אם בגזרה צצו סיור מטוסי קרב חדש, שתי סוללות נ"מ ניידות וטיול משפחות של בית ספר יסודי בצמוד למטרה, את כל אלה תגלה רק כשאתה מגביה מעבר למחסה ונכנס לשלב ביצוע המתקפה.
המטוס סבל ממספר בעיות במהלך פיתוחו, במיוחד עם החומרים מהם תוכנן, והפיתוח התעכב והתייקר, והתקציב טיפס ל-5 מיליארד דולר (בהתאמת אינפלציה לימינו, 10.5 מיליארד). כאשר העלות המוערכת של כל מטוס צמחה יותר ל-165 מיליון דולר, בוטל המיזם כולו על ידי תת-מזכיר ההגנה, דיק צ'ייני בינואר 1991 לאחר שיוצרו ממנו רק כמה דגמים. ולאחר מכן, נטען שכל העניין קרה בכוונה כדי לשאוב כסף. שתי החברות חטפו תביעת ענק, ונדרשו לשלם פיצוי בסך 2 מיליארד דולר למשלם המיסים האמריקאי.
1646

שנת 1646 היא השנה ה-46 במאה ה-17. זוהי שנה רגילה, שאורכה 365 ימים. 1 בינואר 1646 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נולדו

4 באפריל – אנטואן גלן, מזרחן וארכאולוג צרפתי (נפטר ב-1715)
20 באפריל – שארל פלומיה, בוטנאי ומגלה ארצות צרפתי (נפטר ב-1704)
1 ביולי – גוטפריד וילהלם לייבניץ, מתמטיקאי ופילוסוף גרמני (נפטר ב-1716)
נפטרו

26 בדצמבר – אנרי, נסיך קונדה (נולד ב-1588)
ראו גם

ילידי 1646‎
נפטרים ב-1646‎
1647

שנת 1647 היא השנה ה-47 במאה ה-17. זוהי שנה רגילה, שאורכה 365 ימים. 1 בינואר 1647 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

14 במרץ – בוואריה, קלן, צרפת ושוודיה חותמות על הסכם הפסקת האש באולם
13 במאי – רעידת אדמה באזור סנטיאגו דה צ'ילה. חוזקה מוערך בכ-8.5
נולדו

2 באפריל – מריה סיבילה מריאן, בוטנאית, אנטומולוגית ומאיירת טבע גרמנית-הולנדית (נפטרה ב-1717)
18 בנובמבר – פייר בל, פילוסוף וסופר צרפתי (נפטר ב-1706)
ראו גם

ילידי 1647‎
נפטרים ב-1647‎
Jesus, Take the Wheel

Jesus, Take the Wheel (בעברית: ישו, קח את ההגה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts. השיר יצא לאור ב-3 באוקטובר 2005, על ידי חברת התקליטים אריסטה רקורדס, כסינגל הראשון והפותח מתוך האלבום.
השיר הגיע למקום הראשון במצעד שירי הקאנטרי.
רקע וכתיבה

השיר נכתב על ידי הילרי לינדזי, גורדי סמפסון וברט ג'יימס והופק על ידי מארק ברייט. לאחר שהוציאה את סינגל הבכורה שלה "Inside Your Heaven", כחלק מתוכנית הטלוויזיה "אמריקן איידול", הוציאה אנדרווד את השיר הזה, כסינגל הראשון מתוך אלבום הבכורה שלה שיצא בסמוך אליו.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.
הצלחה

השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה. כמו כן, זכה השיר בשני פרסי גראמי, בפרס האגודה למוזיקה הנוצרית, בשני פרסי המוזיקה של CMT, בפרס האיגוד הקנדי למוזיקת קאנטרי ובפרס האקדמיה למוזיקת קאנטרי.
איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה.
מיקומי שיא

|   ‏‏‏  מצעדים ודירוגים (2005)> מדינה |   ‏‏‏  מצעדים ודירוגים (2005)> מצעד |   ‏‏‏  מצעדים ודירוגים (2005)> מיקום שיא |   ‏‏‏  מצעדים ודירוגים (2005)>  |
| --- | --- | --- | --- |
|  ארצות הברית | בילבורד הוט 100 | 20 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד השירים העכשוויים למבוגרים | 23 |  |
|  ארצות הברית | מצעד השירים הנוצריים | 4 |  |
|  קנדה | קנדה הוט 100 | 1 |  |
|  קנדה | מצעד שירי הקאנטרי | 1 |  |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |   ‏‏‏  מצעדי סוף שנה (2005)>  |
| --- | --- | --- | --- |
|  ארצות הברית | בילבורד הוט 100 | 78 |  |
|  ארצות הברית | מצעד שירי הקאנטרי | 5 |  |
|  ארצות הברית | מצעד השירים הנוצריים | 11 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 3× | 3,000,000 |
| קנדה (Music Canada) | זהב | 5,000 |
הערות שוליים

↑  הילרי לינדזי, גורדי סמפסון, ברט ג'יימס
1 2 3  Carrie Underwood - Some Hearts, Discogs (באנגלית)
1 2  Carrie Underwood, Billboard
↑  Carrie Underwood – Jesus, Take the Wheel (באנגלית), נבדק ב-2020-07-04
↑  Some Hearts, נבדק ב-2020-07-04
1 2  Gold/Platinum, Music Canada (באנגלית)
↑  GRAMMY.com, GRAMMY.com (באנגלית)
↑  Carrie Underwood, IMDb
1 2  Gold & Platinum, RIAA (באנגלית)
| קארי אנדרווד |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Some Hearts • Carnival Ride • Play On • Blown Away • Storyteller • Cry Pretty • My Gift • My Savior • Denim & Rhinestones |  |
| אלבומי להיטים | Greatest Hits: Decade #1 |  |
| אלבומי וידאו | The Blown Away Tour: Live |  |
| סיבובי הופעות | Some Hearts • Play On • Blown Away • 	Storyteller • Ripcord • Cry Pretty • Denim & Rhinestones |  |
| ערכים קשורים | My Gift: A Christmas Special from Carrie Underwood |  |
| קארי אנדרווד – סינגלים |
| --- | --- | --- |
| Some Hearts | "Jesus, Take the Wheel" • "Some Hearts" • "Don't Forget to Remember Me" • "Before He Cheats" • "Wasted" |  |
| Carnival Ride | "So Small" • "All-American Girl" • "Last Name" • "Just a Dream" • "I Told You So" |  |
| Play On | "Cowboy Casanova" • "Temporary Home" • "Undo It" • "Mama's Song" • "Home Sweet Home" |  |
| Blown Away | "Good Girl" • "Blown Away" • "Two Black Cadillacs" • "See You Again" |  |
| Greatest Hits: Decade #1 | "Something in the Water" • "Little Toy Guns" |  |
| Storyteller | "Smoke Break" • "Heartbeat" • "Church Bells" • "Dirty Laundry" |  |
| Cry Pretty | "Cry Pretty" • "Love Wins" • "The Champion" • "Southbound" • "Drinking Alone" |  |
| השתתפות בסינגלים | "Just Stand Up!" • "Remind Me" • "Can't Stop Lovin' You" • "Somethin' Bad" • "The Fighter" • "If I Didn't Love You" |  |
| סינגלים אחרים | "Inside Your Heaven" • "I'll Stand by You" • "Ever Ever After" • "Praying for Time" • "There's a Place for Us" • "Hallelujah" • "Ghost Story" |  |
| 0 | 1 | 2 |
| --- | --- | --- |
| הקודם: 2006: ראסקל פלאטס - "Bless the Broken Road" | פרס גראמי לשיר הקאנטרי הטוב ביותר  2007: קארי אנדרווד - "Jesus, Take the Wheel" | הבא: 2008: קארי אנדרווד - "Before He Cheats" |
| 0 | 1 | 2 |
| --- | --- | --- |
| הקודם: 2006: אמילו האריס – "The Connection" | פרס גראמי לביצוע הקאנטרי הווקאלי הטוב ביותר – אישה   2007: קארי אנדרווד – "Jesus, Take the Wheel"  | הבא: 2008: קארי אנדרווד – "Before He Cheats" |
| --- | --- |
בקרת זהויות :  MusicBrainz work: 72a699cc-678b-4aa8-9e2c-bf7fd578d1fd
Rex MK II

Rex MK II הוא כלי רכב אוטונומי בלתי מאויש מתוצרת התעשייה האווירית לישראל בשיתוף חברת רכבי השטח תומקאר, שמיועד לסייע ללחימה של כוחות היבשה. הוא נמנה עם סדרה של כלי רכב רובוטיים שפיתחה החברה.
Rex MK II הוא כלי רכב רב-משימתי בעל כושר נשיאת מטען של 1.3 טון, בעל הנעה היברידית לכל ארבעת הגלגלים, ויכולת עבירות בתנאי שטח קשים. הוא נשלט מרחוק על ידי מפעיל אחד בקשר רדיו. הוא משמש למשימות של איסוף מודיעין באמצעות חיישנים אלקטרו-אופטיים ומכ"ם, תמיכה לוגיסטית (הובלת אספקה), פינוי נפגעים ותקיפה באמצעות מקלע 7.62 ומקלע 0.5 נשלטים מרחוק.
Rhizobium

| Rhizobium |
| --- | --- |

מיון מדעי
ממלכה:: חיידקים אמיתיים
מערכה:: חיידקים ארגמניים
מחלקה:: Alpha Proteobacteria
סדרה:: Rhizobiales
משפחה:: Rhizobiaceae
סוג:: Rhizobium
שם מדעי
 Rhizobium ‏Frank, 1889
Rhizobium (בתעתיק לעברית: ריזוביום) הם סוג של חיידקים גראם-שליליים מקבעי חנקן השוכנים בקרקע.
הריזוביום מקיימים אנדוסימביוזה עם שורשי קטניות. בתהליך שנקרא "תהליך הנודליזציה", החיידקים יוצרים מושבות בתוך פקעיות שעל השורשים וממירים חנקן אטמוספירי (N2) המצוי באוויר לאמוניה ומספקים לצמח ולאדמה תרכובות חנקן אורגניות זמינות. כדוגמת גלוטמין ואספרגין וכן נגזרות אמוניה.
הצמח בתמורה מספק לחיידק תרכובות אורגניות תוצרי הפוטוסינתזה.
Past Masters, Volume Two

Past Masters, Volume Two הוא אלבום אוסף של להקת הביטלס הכולל סינגלים בלבד של הלהקה. האלבום יצא ב-1988 והכיל סינגלים מהשנים 1965–1970. זהו האלבום הראשון שיצא בתקליטור (יחד עם חלקו הראשון של אוסף זה, Past Masters, Volume One). באלבום חמישה עשר שירים שחלקם הם איי-סייד ובי-סייד.
רשימת שירים

כל השירים נכתבו על ידי פול מקרטני וג'ון לנון, למעט אם צוין אחרת.
Day Tripper ‏(1965, איי-סייד)
We Can Work It Out ‏(1965, איי-סייד)
Paperback Writer ‏(1966, איי-סייד)
Rain ‏(1966, בי-סייד)
Lady Madonna ‏(1968, איי-סייד)
The Inner Light (ג'ורג' האריסון) ‏(1968, בי-סייד)
Hey Jude ‏(1968, איי-סייד)
Revolution ‏(1968, בי-סייד)
Get Back ‏(1969, איי-סייד)
Don't Let Me Down ‏(1969, בי-סייד)
The Ballad of John and Yoko ‏(1969, איי-סייד)
Old Brown Shoe (האריסון) (1969, בי-סייד)
Across the Universe (ביצוע עבור אלבום לצדקה בשם No One's Gonna Change Our World שנעשה על ידי אמנים שונים עבור הקרן העולמית לשימור חיות הבר, 1969)
Let It Be ‏(1970, איי-סייד)
(You Know My Name (Look up the Number ‏ (1970, בי-סייד)
Something Better

Something Better (בעברית: משהו טוב יותר) הוא שיר של להקת הרוק הפינית Softengine. השיר יצא לאור ב-21 במרץ 2014, ונבחר לייצג את פינלנד באירוויזיון 2014 בדנמרק.
בתחרות האירוויזיון השיר סיים בחצי הגמר במקום השלישי והעפיל לגמר. בגמר, השיר סיים במקום ה-11 מתוך 26 כשלזכותו 72 נקודות.
Patriot Arms Genesis

|  מידע כללי |
| --- | --- |
 סוג:  רובה צלפים
 תכנון:  Patriot Arms Inc
 מדינה מייצרת:  ארצות הברית ארצות הברית
 יצרן:  Patriot Arms Inc
 מידע טכני
 קליבר:  7.62 מ"מ נאט"ו:  \ 7.62\times 51\ {\mbox{mm NATO}}\ 0.308{\mbox{ Win.}}
 פעולה:  רובה בריחי, מכלול של רמינגטון מודל 700
 הזנה:  שחלה: מחסנית פנימית
 כוונות:  טלסקופית
 אורך קנה:  508 מ"מ (20 אינץ') 610 מ"מ (24 אינץ')
 משקל ריק:  4.32 ק"ג
 קצב אש:  בודדות
 טווח אפקטיבי:  800 מטר
 דיוק:  1.0 דקת קשת עם תחמושת M118 תקנית, 0.25 דקת קשת עם תחמושת Match Grade
 
Genesis הוא רובה צלפים אמריקני בקליבר 7.62 מ"מ נאט"ו תוצרת Patriot Arms Inc המבוסס על הרמינגטון מודל 700 ומגיע לדיוק של רבע דקת קשת, דבר ההופך אותו לאחד מרובי הצלפים המדויקים ביותר בעולם, ביחד עם הטנגו 51 (אף הוא מבוסס על הרמינגטון 700).
הרובה מבוסס על פעולת הבריח של רמינגטון מודל 700 עם קת מדגם A1 של מקמילן. הרובה תוכנן להיות קומפקטי במיוחד, ולכן משתמש בקנה קצר יחסית לרובי צלפים: 20 אינץ' (508 מ"מ). עם זאת, ניתן להזמין את הרובה עם קנה של 24 אינץ'. הרובה נועד לשוק הפרטי ומיוצר על ידי חברה קטנה יחסית. עם תחמושת ברמת Match Grade הרובה יורה באופן עקבי קבוצות שפיזורן הזוויתי הוא מתחת ל-0.25 דקת קשת אך עם תחמושת M118 סטנדרטית הדיוק יורד לפיזור זוויתי של 1.0 דקת קשת.
ראו גם

רמינגטון מודל 700
טנגו 51
Something To Listen To

Something To Listen To הוא האלבום הראשון והעצמאי של להקת ניין דייז, שיצא בהפקה והוצאה עצמאית בשנת 1995. התקליט אופיין בקו שקט ורגוע, רוק עם השפעות בולטות של קאנטרי (הרבה גיטרות אקוסטיות, מפוחית ואף סולו סקסופון בשיר Miss Alva Maria), והורכב מ-15 שירים. האלבום נמכר בזמנו בהופעות וכיום לא ניתן לרכישה. ניתן להוריד את שירי האלבום חינם במספר אתרים.
רשימת השירים

Castles Burning (3:32)
Shipwreck Water (4:36)
Lost You (4:15)
Her Own Two Feet (4:18)
Seven Windsor Ct (3:41)
Outside Yourself (4:03)
Cap Le Moine (5:46)
Nine Days Of Rain (4:08)
Things We Said (4:19)
All My Reasons (4:46)
Miss Alva Maria (8:41)
Muddy Water (4:39)
A Bit Of Truth (5:07)
Making Amends (6:03)
Past Masters, Volume One

Past Masters, Volume One הוא אלבום אוסף סינגלים שיצא בשנת 1988 והכיל הקלטות של להקת הביטלס בין השנים 1962–1965.
האלבום מכיל 18 רצועות: מהן 13 שירים שהופיעו בסינגלים ואי לכך אינם מופיעים באלבומיהם הרשמיים, וכן שירי משנה בסינגלים (בי-סייד). בנוסף להם מופיעים באלבום 4 שירים שהופיעו בתקליטון "Long Tall Sally" ושיר אחד שהופיע בארצות הברית "Bad Boy".
עטיפת האלבום מציגה את הלוגו של הלהקה כפי שהופיע על מערכת התופים עליה ניגן בהופעות פומביות רינגו סטאר בימיה של הלהקה. לעטיפה עצמה רקע שחור, בעוד חלקו השני של האוסף, Past Masters, Volume Two בעל עיצוב זהה עם ברקע לבן.
רשימת השירים

Love Me Do
From Me To You
Thank You Girl
She Loves You
I'll Get You
I Want to Hold Your Hand
This Boy
Komm, Gib Mir Deine Hand
Sie Liebt Dich
Long Tall Sally
I Call Your Name
Slow Down
Matchbox
I Feel Fine
She's a Woman
Bad Boy
Yes It Is
I'm Down
Jerusalema

"Jerusalema" (בעברית: "ירושלים") הוא שיר של התקליטן והמפיק המוזיקלי הדרום אפריקאי, מאסטר קייג'י (אנ'), בשיתוף פעולה עם הזמרת הדרום אפריקאית נומצבו זקודה (אנ'). השיר יצא ב-29 בנובמבר 2019. מאוחר יותר, הוא נכלל באלבומו השני של מאסטר קייג'י‏, Jerusalema.‏
גרסת רדיו של השיר יצאה ב-10 ביולי 2020. גרסה זו נהייתה ויראלית באמצע 2020, בעיקר בשל אתגר הריקודים #JerusalemaChallenge.
רמיקס בשיתוף פעולה עם המוזיקאי הבריטי-ניגרי, בורנה בוי, יצא ב-19 ביוני 2020.
רמיקס שני בשיתוף פעולה עם הזמר הוונצואלי, מירקו TDH, והזמרת הקולומביאנית, גרייסי רנדון, יצא ב-17 בספטמבר 2020.
ב-2020, השיר זכה בקטגוריית השנה בפרסי הבידור האפריקאי בארצות הברית (אנ').‏
ביקורת

השיר זכה לביקורות חיוביות ממבקרי המוזיקה. מנדיסה נטסינד, מ-Zkhiphani, אמרה כי השיר "הגיע לשיאים שהשיר הדרום האפריקאי לפניו לא עשה בעבר". בנוסף, היא אמרה כי נומצבו זקודה היא "זמרת עוצמתית". בנוסף, היא אמרה כי: "בסצנת מוזיקת הדרום אפריקאית כבר מתכוננת חשיפה מיוחדת עם שיר שהוא מאוד שלנו". אנו סומבה, מהמגזין Music in Africa, אמר כי השיר הוא "ללא ספק" אחד משירי ההאוס הגדולים ביותר בדרום אפריקה לשנת 2020. בנוסף, הוא אמר כי: "נומצבו חיזקה את נוכחותה [של דרום אפריקה] בסצנת מוזיקת ההאוס המקומית". רואפו סמנגה, מ-OkayAfrica, אמר כי הרמיקס הוא "חזיז".
וידאו קליפ

הווידאו קליפ הרשמי של השיר יצא בערוץ היוטיוב של חברת התקליטים Openmic Productions ב-13 בדצמבר 2019. נכון לנובמבר 2021, הווידאו קליפ נצפה למעלה מ-456 מיליון פעמים.
הווידאו קליפ של הרמיקס עם בורנה בוי יצא בערוץ היוטיוב של חברת התקליטים Openmic Productions ב-23 באוקטובר 2020. נכון לנובמבר 2021, הווידאו קליפ נצפה למעלה מ-24 מיליון פעמים.